Reinoud Van Mechelen

Reinoud Van Mechelen (Leuven, 1987) is e Vlams-Broabantschn tenor en dirigent.

Ie begost zyn muzikoale carrière ip jounge leeftyd in 't kynderkoor Clari Cantuli. Loater volgdet ie zanglessen an 't stedelik conservatorium in Leuven en ie studeerde an 't Keuninklik Conservatorium van Brussel.

Van Mechelen stoat bekend vo zyn tenorstemme, die styf geschikt is vo Fransche barokmuziek. Ie hèt ipgetreedn mè gerenommeerde ensembles lik Les Arts Florissants en Collegium Vocale.

In 2016 hèt ie zyn eign ensemble, A Nocte Temporis, ipgericht vor historisch g'informeerde muziek uyt te voern. 't Ensemble hèt al ip vele plekken en festivals ipgetreedn lik in den Opéra de Lille, deSingel, AMUZ, de Chapelle Royale du Château de Versailles, Wigmore Hall, Bozar, Festival Oude Muziek Utrecht, Festival de Saintes en Salle Gaveau. 

Categorie:Vlamsche zanger